钦定古今图书集成/明伦汇编/氏族典/第250卷 > 张翀
## 钦定古今图书集成/明伦汇编/氏族典/第250卷 > 张翀

按《明外史张翀传》：“翀字习之，潼川人。正德六年进士，
选庶吉士，改刑科给事中，引疾归，起户科。世宗即位，
累迁礼科都给事中。嘉靖二年，命中官督苏杭织造，
翀偕同官力争。时群小虽已用事，正论犹伸，翀前后
指斥无所避。明年，帝以张璁、桂萼言，欲考献帝，改孝
宗为伯考。翀等忧之，会诸曹各具疏，力言孝宗不可”
称“伯考。”帝皆留中不报。七月戊寅，相率伏左顺门恳
请。帝震怒，逮诸曹为首者八人于诏狱，翀与焉。寻杖
于廷，谪戍瞿塘卫。居戍所十馀年。以东宫册立恩放
还，卒。